P R E D K L A D A C I A   S P R Á V A 

	Materiál sa predkladá na základe Uznesenia vlády SR č. 830/2000, bodu C.3 
za účelom preukázania plnenia stanovených cieľov „Projektu transformácie a reštrukturalizácie Železníc SR.“( ďalej len „Projekt“),  a pripravenosti Železníc SR a Železničnej spoločnosti, a.s. na vstup do etapy ekonomickej stabilizácie za rok 2002. Posledná správa bola predložená na rokovanie vlády SR v decembri 2001,  ktorú vzala na vedomie na svojom       rokovaní dňa     200  .

	Materiál dáva odpočet o plnení právneho procesu a priebehu majetkovej transformácie v časti reštrukturalizácie majetku a záväzkov Železníc SR . Predstavuje majetkovú bilanciu Železníc SR od jej vzniku až do doby majetkovej transformácie - vyňatia majetku pre založenie Železničnej spoločnosti, a.s. a hodnotenie východzích ekonomických podmienok pre Železnice SR a Železničnú spoločnosť, a.s.  po majetkovej transformácii. Preukazuje jej vplyv na nárast štátnych aktív a efektivitu pri  ponuke na  predaj strategickému investorovi.

Materiál hodnotí plnenie bodu C. 6 v roku 2002,  podľa ktorého sa majú vytvoriť podmienky a realizovať postupné oddĺženie Železníc SR za neuhradené výkony vo verejnom záujme za roky 1994 až 1997. Materiál obsahuje ideu realizovania konsolidačnej funkcie ŽSR, ktorá jej vznikla z Projektu transformácie ŽSR.

	Materiál ďalej hodnotí plnenie bodu C.8. uznesenia vlády SR č. 830/2000, ktoré má zabezpečiť vytvorenie podmienok pre financovanie rozvojových programov za účasti štátneho rozpočtu v rozsahu uznesenia vlády SR č. 544/1999 a Scenára č. 6 k nemu, za účelom dosiahnutia zabezpečenia Projektu.
 
            Materiál  pomenúva základné ekonomické východiská Železníc SR a Železničnej spoločnosti, a.s. pre rok 2003, tak ako  ich vymedzil proces transformácie  pri vyňatí majetkového vkladu do Železničnej spoločnosti, a.s.  Stanovuje rozsah ďalších realizačných krokov v oblasti legislatívy a implementačných a pilotných projektov. 

	Samotná správa nemá finančný, ekonomický, enviromentálny vplyv a ani vplyv na zamestnanosť. 

Schválenie materiálu vyvolá vypracovanie plánu konsolidačnej funkcie ŽSR, ktorá vyplynula z Projektu transformácie a reštrukturalizácie ŽSR vrátane ich oddĺženia zo strany štátu. 

Správa môže byť plne sprístupnená.

1